Actiunile judiciare in materie fiscala Vol.2 - Valentina Gherasim-Proca
Actiunile judiciare in materie fiscala. Vol.II. Contenciosul administrativ fiscal \n \n Prin volumul mare de informatii pe care il contine, prin actualitatea si acuratetea acestor informatii si, mai ales, prin obiectivitatea modului de analiza si de prezentare a celor mai recente evolutii in domeniu, identificate la nivel legislativ, doctrinar si jurisprudential, lucrarea ofera o perspectiva realista pentru gasirea de catre cei interesati a celor mai adecvate solutii in plan legislativ si la nivelul institutiilor administrative si judiciare, in vederea rezolvarii problemelor generate de diversitatea si complexitatea situatiilor litigioase care apar in legatura cu administrarea creantelor fiscale. Cuprinsul lucrarii. Printre subiectele de un interes practic deosebit, ce au fost abordate in acest volum, sunt de mentionat: competenta si procedura de solutionare a actiunilor judiciare la instanta specializata de contencios administrativ si fiscal, particularitatile relevante ce caracterizeaza actiunile si cererile avand ca obiect acordarea de despagubiri si/sau dobanzi fiscale solicitate de contribuabili/platitori pentru repararea prejudiciilor, suspendarea judiciara a executarii actelor administrative fiscale si concluziile relevante rezultate din analiza jurisprudentei instantei supreme pe acest subiect. Caile de atac si procedura speciala de executare a hotararilor judecatoresti pronuntate de instantele de contencios administrativ si fiscal au fost prezentate intr-un capitol distinct. Separat de expunerea particularitatilor cailor de atac ordinare si extraordinare in materie de contencios administrativ fiscal si a executarii dispozitiilor din hotararile judecatoresti, in acest volum a fost inclusa si o analiza a impactului produs de procedura de filtrare a recursului asupra duratei proceselor de competenta Sectiei de contencios administrativ si fiscal a Inaltei Curti de Casatie si Justitie. Volumul II cuprinde si o examinare detaliata a noilor modificari legislative in materie de suspendare a executarii actelor administrative, adoptate prin Legea nr. 102/2023, si a implicatiilor acestor modificari. Puncte forte. Lucrarea prezinta in volumele sale problematica specifica actiunilor judiciare in materie fiscala, astfel cum sunt deduse judecatii instantelor de contencios administrativ si fiscal, instantelor civile si instantelor penale, in raport cu obiectul litigiului. Prin continutul sau documentat, lucrarea permite o examinare aprofundata si clara a regulilor generale si a particularitatilor intalnite in cadrul fiecarei categorii de actiuni, oferind posibilitatea identificarii facile a dificultatilor actuale cu care se confrunta participantii la proces si instantele de judecata, precum si caile de urmat pentru solutionarea diferendului fiscal. Suplimentar fata de solutiile pentru problemele procedurale si administrative ale actiunilor judiciare in materie fiscala, cititorii vor gasi in cuprinsul lucrarii indrumari practice si propuneri de lege ferenda.